Je li za putovanje u inozemstvo potrebna viza?
Za putovanje u neke zemlje koje nisu članice EU Hrvatskim državljanim potrebna je viza.

TURSKA: Za putovanje potrebna Vam je putovnica važeća još 6 mjeseci nakon povratka s putovanja.

CIPAR: Za putovanje potrebna Vam je putovnica važeća još 6 mjeseci nakon povratka s putovanja.

UAE i DUBAI: Hrvatskim državljanima koji putuju u Ujedinjene Arapske Emirate nije potrebna viza, ali putovnica mora vrijediti najmanje 6 mjeseci od ulaska u UAE. Putnicima s pečatom države Izrael u putovnici neće biti moguć ulazak u UAE.

KINA: Potrebna je viza i putovnica koja vrijedi minimalno 6 mjeseci od datuma ulaska u Kinu. Viza se izdaje u veleposlanstvu NR Kine u Zagrebu.  Za ishođenje vize potrebna je 1 fotografija, ispunjeni obrazac, putovnica te osobni odlazak u Veleposlanstvo Narodne Republike Kine u Republici Hrvatskoj u Zagrebu. Više informacije o uvjetima ishođenja vize zatražite putem našeg info telefona 0800 85 66 ili na e-mail: info@nikal.hr. Agencija nudi ishođenje vize bez potrebe dolaska u agenciju i u ambasadu po cijeni 699,00 kn/osobi.

ŠRI LANKA: Za ovo putovanje potrebna je važeća putovnica 6 mjeseci nakon datuma povratka i viza. Vizu možete zatražiti na internet stranicama <link> (cijena 30 USD). Moguće je posredovanje agencije u izradi vize. Cijena vize i agencijske usluge ishođenja je 330 kn. Više informacije o uvjetima ishođenja vize zatražite putem našeg info telefona.

INDIJA: Za ovo putovanje potrebna je putovnica koja važi još 6 mjeseci nakon datuma ulaska i viza. Vizu je moguće ishoditi putem interneta i sustava e visa: <link> Cijena e-vize za Indiju iznosi 80 USD. Moguće je posredovanje agencije u izradi vize. Cijena vize i agencijske usluge ishođenja je 640 kn. Više informacije o uvjetima ishođenja vize zatražite putem našeg info telefona.

SJEDINJENE AMERIČKE DRŽAVE: Za putovanja u SAD potrebna je viza. Veleposlanstvo se nalazi u Zagrebu, potreban je osoban dolazak. Agencija ne može posredovati, već izdaje potvrdu o rezervaciji putovanja. Informativna cijena vize: 160 USD.

KANADA: Za ulazak u Kanadu potrebno je ispuniti Electronic Travel Authorization (eTA) obrazac na web stranici <link> - 7,00 CAD. Više informacije o uvjetima ishođenja vize zatražite putem našeg info telefona.

IZRAEL: Hrvatskim državljanima za ulazak u Izrael nije potrebna viza. Za ulazak u Jordan viza je potrebna, dobiva se na graničnom prijelazu. Za vizu je potrebno dostaviti agenciji kopiju putovnice s osnovnim podacima najkasnije mjesec dana prije polaska. Putovnica mora vrijediti najmanje 6 mjeseci od ulaska u zemlju te je potrebno imati 1 praznu stranicu u putovnici. Napomena: putnici koji imaju vizu ili žig arapskih zemalja u putovnici mogli bi na ulasku u Izrael biti detaljnije provjeravani. Izlazna taksa za Izrael i Jordan ukupno oko 50 USD (plaća se na licu mjesta).

KUBA: Hrvatskim državljanima za ovo putovanje potrebna je putovnica koja vrijedi još 6 mjeseci nakon datuma ulaska u zemlju i viza (turistički karton) koji pribavlja agnecija NIKAL. Prilikom prijave (barem 45 dana prije polaska) agenciji je potrebno dostaviti čitljivu fotokopiju putovnice. Zdravstveno osiguranje u iznosu od 30.000 EUR obavezno je za dobivanje vize za Kubu.